Tɛedda gar isɣaren temmuger-d ucen yebɣa ad tyečč, maɛna ur yezmir ara, acku llan kra di lɣaba ttajemaɛen iseɣaren. Iseqsa-tt aniɣer ara tṛuḥ; Tilemẓit meskint, ur teẓṛi ara uccen d amcum ur ilaq ara ad teḥbes ɣur-s ad as-tsemḥes, - Tenna-as: « Ad ṛuḥeɣ ad ẓṛeɣ jida, wwiɣ-as-d taḥbult n weɣrum akked tmuẓiṭ n wudi i as-d-ceggeɛ yemma » - Yenna-as wuccen: « Tebɛed anda tezdeɣ? » - Tenna-as tlemẓit m tqecabit tazeggaɣt: « Ih, dadi deffir n tessirt-inna n yirden, axxam amezwaru di taddart » - Yenna-as wucen: « Ya, ilha, bɣiɣ ad dduɣ ula d nekk ad tt-id-ẓṛeɣ; Nekk ad ɛeddiɣ seg ubrid-a, ma d kemm ɛeddi seg ubrid-inna, ad nwali d anwa ara yawḍen d amezwaru »